
I Vispārīgie jautājumi
1.  Projektu konkurss “Izglītības iestāžu partnerības veicināšana mācībām latviešu valodā” (turpmāk – konkurss) tiek organizēts saskaņā ar Ministru kabineta 2024. gada 16. jūlija noteikumu Nr. 483 “Eiropas Savienības kohēzijas politikas programmas 2021.– 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi” (turpmāk - MK noteikumi Nr. 483) 35.7. apakšpunktu[footnoteRef:1].  [1:  Īstenojot Projektu, Finansējuma saņēmējs atbilstoši MK noteikumu Nr. 483 35.7. apakšpunktam „izstrādā šo noteikumu 23.5.2. apakšpunktā minēto partnerības projektu ieviešanas kārtību un mehānismu, organizē izglītības iestāžu iesaisti partnerības projektos”.] 


2. Konkursa organizēšanas pamats – Valsts izglītības attīstības aģentūras (turpmāk – Finansējuma saņēmējs) administrētais Eiropas Sociālā fonda Plus projekts “Skola – kopienā” (4.2.3.1/1/24/I/001) (turpmāk – Projekts), balstoties uz British Council pārstāvniecības Latvijā sadarbībā ar Latvijas Republikas Izglītības un zinātnes ministriju (IZM) īstenoto pilotprojektu skolu partnerību veidošanai atbalstam pārejai uz mācībām latviešu valodā[footnoteRef:2]. [2:  Plašāka informācija par īstenoto pilotprojektu un tā noslēguma pārskats atrodams Projekta tīmekļa vietnes sadaļā "Partneriem" https://www.skola-kopiena.lv/partners] 


3.  Projektā noteiktais mērķis ir attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personām, kas realizē aizgādību) (turpmāk – vecāki) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamajiem un sekmētu vispārējās pamatizglītības un vidējās izglītības satura apguvi. Partnerības projekta ietvaros izglītības iestādes veido izglītības iestāžu savstarpēju sadarbību, veicinot pieredzes apmaiņu un jaunu prasmju apguvi, lai sniegtu atbalstu izglītojamajiem, viņu vecākiem, pedagogiem un izglītības iestāžu vadītājiem pārejā uz mācībām latviešu valodā un pēc tās ieviešanas.

4. Konkurss tiek organizēts, lai atbalstītu izglītības iestāžu Partnerības projektus un nodrošinātu šī nolikuma 3. punktā minēto mērķu sasniegšanu.

5. Saskaņā ar Finansējuma saņēmēja izstrādātajām vadlīnijām “Projekta “Skola – kopienā” darbību īstenošanas vadlīnijas sadarbības partneriem”[footnoteRef:3] un atbilstoši MK noteikumu Nr. 483. 18.2.4.5. punktā noteiktajam, viena izglītības iestāžu partnerības projekta (turpmāk – Partnerība) īstenošanai tiek veidota sadarbība starp vienas pašvaldības administratīvajā teritorijā reģistrētām 2 līdz 3 izglītības iestādēm, tostarp reorganizācijas rezultātā izveidotām vai apvienotām izglītības iestādēm, no kurām vismaz vienā izglītības iestādē pēc 2020. gada tika realizēta mācību programma kādā no mazākumtautību valodām un kurās izglītības programmas un izglītības process notiek klātienes formā. [3:  Vadlīnijas atrodamas Projekta tīmekļa vietnes sadaļā "Partneriem" https://www.skola-kopiena.lv/partners] 


6. Konkursa organizētājs ir Finansējuma saņēmējs, kas īsteno Projektu.

7. Paziņojumu par Partnerības konkursa norisi un tā nolikumu “Izglītības iestāžu partnerības veicināšana mācībām latviešu valodā” (turpmāk - Nolikums) publicē Pašvaldības un Projekta tīmekļu vietnēs. Konkurss tiek izsludināts atbilstoši Pašvaldības administratīvajai teritorijai pieejamajām kvotām.

8. Partnerības pieteikuma iesniedzējs – par Partnerības pieteikšanu un īstenošanu atbildīgā vispārējās vai profesionālās izglītības iestāde. 
[bookmark: _Hlk206591821][bookmark: _Hlk206591685]
9. [bookmark: _Hlk206591840]Partnerības uzdevumi:
9.1. atbalstīt aktivitātes, kas pedagogiem, izglītojamajiem un viņu vecākiem palīdzētu īstenot mācības latviešu valodā;
9.2. [bookmark: _Hlk206592014][bookmark: _Hlk206592035][bookmark: _Hlk206592122]īstenot aktivitātes, nodrošinot kopīgu mācību satura plānošanu un mācību īstenošanu, savstarpējo stundu vērošanu/ēnošanu un metodisko atbalstu, kā arī vecāku iesaisti aktivitāšu plānošanā un īstenošanā;
9.3. [bookmark: _Hlk206592142][bookmark: _Hlk206592166]atbalstīt pedagogus un izglītības iestāžu vadītājus latviešu valodas lietošanā izglītības procesā, izvērtējot esošo situāciju un vajadzības katrā izglītības iestādē;
9.4. atbalstīt aktivitātes izglītojamo vecākiem, lai stiprinātu latviešu valodas lietošanu ikdienā.

10. Partnerības mērķa grupas:
10.1. vispārējās izglītības iestāžu izglītojamie no 1. līdz 12. klasei, to profesionālās izglītības iestāžu izglītojamie no 1. līdz 9. klasei, kuras īsteno vispārējās pamatizglītības programmas, kā arī profesionālās izglītības iestāžu un profesionālās izglītības programmas īstenojošo vispārējās izglītības iestāžu izglītojamie no 1. līdz 4. kursam. Mērķa grupas izglītojamie vispārējās izglītības un profesionālās izglītības programmas apgūst klātienes formā. Mērķa grupā neietilpst profesionālās ievirzes, profesionālās pilnveides, profesionālās tālākizglītības un profesionālās augstākās izglītības programmu izglītojamie;
10.2. izglītības iestāžu pedagogi (t.sk. izglītības iestādes vadība, atbalsta personāls);
10.3. izglītojamo vecāki.

11. Konkursa ietvaros tiek atbalstīti Partnerības pieteikumi, kuros aktivitāšu īstenošanā piedalās vismaz divas mērķa grupas, kā vienu no tām iekļaujot izglītojamos. 

12. Konkursa ietvaros netiek atbalstīti profesionālās pilnveides kursi (t. sk. mācību vai metodisko materiālu izveide u. tml.), bet uzsvars tiek likts uz iespēju veidot partnerības, sadarboties, īstenot pieredzes apmaiņu un apgūt jaunas prasmes atbilstoši izglītības iestādes vajadzībām un iespējām. 

13. Partnerības  izmaksas ir attiecināmas, ja tās atbilst šādiem nosacījumiem:
13.1. ir tieši saistītas ar Partnerības  īstenošanu; 
13.2. atbilst  “Vienkāršoto izmaksu aprēķina un piemērošanas metodika izglītības iestāžu partnerības īstenošanas izmaksu segšanai Eiropas Savienības kohēzijas politikas programmas 2021. – 2027. gadam 4.2. prioritātes “Izglītība, prasmes un mūžizglītība” un 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs””[footnoteRef:4] (turpmāk – Metodika) minētajiem nosacījumiem; [4:  Metodika pieejama Projekta tīmekļa vietnē sadaļā "Partneriem" https://www.skola-kopiena.lv/partners] 

13.3. nepārklājas ar citām Projekta aktivitātēm un citos projektos, valsts vai pašvaldību budžeta ietvaros finansētām darbībām;
13.4. atbilst sekojošām izmaksu grupām:
13.4.1. Tiešās attiecināmās sadarbības partnera Partnerības īstenošanas personāla (piemēram, Partnerības koordinators, ar aktivitāšu īstenošanu saistītais personāls) izmaksas, kas radušās uz darba tiesisko attiecību (t. i., darba līguma vai vienošanās pie esoša darba līguma) vai uzņēmuma līguma pamata, par darbību 20% apmērā no pārējām tiešajām attiecināmajām izmaksām (t. i., no nolikuma 13.4.2., 13.4.3. un 13.4.4. punktā minētajām tiešajām attiecināmajām izmaksām);
13.4.2. Semināru, pasākumu un nometņu organizēšanas un īstenošanas izmaksas, kas paredz telpu un/vai inventāra nomas izmaksas, tehniskā aprīkojuma izmaksas (skaņas sistēmas, mikrofoni, projektori, ekrāni, tiešsaistes straumēšanas tehnika), lektoru un ekspertu honorārus, dalībnieku ēdināšanas un kafijas pauzes izmaksas, licenču un digitālo rīku izmaksas, foto un video izmaksas, ieejas un dalības maksas, maksa pakalpojuma sniedzējam par norises nodrošināšanu u. c.;
13.4.3. Pakalpojumu un preču piegādes izmaksas sabiedrisko aktivitāšu īstenošanai (reprezentācijas materiāli, t. sk. suvenīri vai citi materiāli īstenotajām aktivitātēm u.c.);
13.4.4. Transportlīdzekļa noma un transporta pakalpojumu pirkšana aktivitāšu īstenotājiem;
13.4.5. Netiešās izmaksas 7% apmērā no tiešajām attiecināmajām izmaksām  (Partnerības vadības un īstenošanas personāla administratīvās izmaksas – kancelejas preces, biroja piederumi, telpu īre un iekārtu izmantošanas izmaksas, komunālo un sakaru pakalpojumu izmaksas, Partnerības grāmatvedības pakalpojumu izmaksas, aktivitāšu dalībnieku apdrošināšanas izmaksas, personu ar invaliditāti un funkcionēšanas ierobežojumiem atbalsta pakalpojumu izmaksas un citas horizontālā principa “Vienlīdzība, iekļaušana, nediskriminācija un pamattiesības” ievērošanai nepieciešamas papildu izmaksas, izņemot gadījumu, ja pakalpojumu nodrošina no valsts vai pašvaldības budžeta līdzekļiem, u. c. izmaksas, kuras nav iekļautas Partnerības tiešajās attiecināmajās izmaksās, bet ir saistītas ar Partnerības īstenošanu).

14. Partnerības īstenošanas termiņš nav īsāks par 4 (četriem) mēnešiem un nepārsniedz 9 (deviņus) mēnešus. Partnerības īstenošana tiek uzsākta kalendārajā gadā, kad tā apstiprināta. Izmaksas, kas radušās pirms vai pēc Partnerības pieteikumā noteiktā Partnerības  īstenošanas termiņa, nav attiecināmas.

15. Vienas Partnerības maksimālais pieejamais finansējuma apmērs ir līdz 5000 EUR (t.sk. iekļauti visos normatīvajos aktos noteiktie nodokļi), kas 100% tiek nodrošināts no Projekta līdzekļiem. Izglītības iestāžu Partnerības izmaksām plānotais Metodikas veids: budžeta projekts. Partnerības nav ieņēmumus gūstošas, t.i., to ietvaros netiek gūti ieņēmumi un piedāvāti maksas pakalpojumi. Sadarbības partneriem nav pieļaujama vienu un to pašu darbību dubultā finansēšana no vairākiem finanšu avotiem. Īstenojot Partnerības, Sadarbības partneriem jānodrošina dubultā finansējuma riska novēršana, lai Partnerības ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem, kā arī jānodrošina demarkācija ar citiem līdzīgiem vai saistītiem projektiem.

16. Partnerības pieteikumu atlases rezultātā tiek atbalstīti Partnerības  pieteikumi atbilstoši Projektā noteiktajai finansējuma kvotai, kuru precizē katra mācību gada semestra sākumā. Izņēmuma gadījumā Partnerības pieteikumu vērtēšanas komisija var atbalstīt arī papildu Partnerības  pieteikumus, kas vērtēšanā ieguvuši augstāko punktu skaitu, ja citi sadarbības partneri nav izmantojuši tiem piešķirto finansējuma kvotu, nepārsniedzot Projektā noteikto kopējo finansējuma kvotas apjomu.

17. [bookmark: _Hlk23862147] Pēc Partnerības  pieteikuma apstiprināšanas Finansējuma saņēmējs 30 dienu laikā pārskaita Partnerības  īstenošanai piešķirto finansējumu. Ja Partnerības  pieteikuma iesniedzējs ir pašvaldības dibināta izglītības iestāde, finansējumu pārskaita attiecīgajai pašvaldībai, kas nodrošina norēķinus par Partnerības  ietvaros īstenotajām aktivitātēm. Ja Partnerības  pieteikuma iesniedzējs ir Sadarbības partneris, kas nav pašvaldības dibināta izglītības iestāde, finansējumu pārskaita Partnerības  pieteikuma iesniedzējam (privātajai vai profesionālās izglītības iestādei).

18. Partnerības pieteikuma iesniedzējs uzskaita attiecināmos izdevumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt.

II Partnerības pieteikuma iesniegšana
19. Partnerības projekta iesniedzējs iesniedz Partnerības pieteikumu Projekta Interaktīvajā rīkā un pašvaldības norādītā atbildīgā persona par Partnerības īstenošanu apstiprina pieteikuma atbilstību konkursa nosacījumiem visām tās administratīvajā teritorijā esošām izglītības iestādēm no 2026. gada  17.augusta līdz  28. septembra plkst. 17.00. 

20. Šī Nolikuma 1. pielikumā minētos apliecinājumus Interaktīvajā rīkā apstiprina gan Partnerības pieteikuma iesniedzējs, gan Pašvaldības pārstāvis, apliecinot pieteikumā sniegtās informācijas patiesumu un atbilstību Nolikuma nosacījumiem. 

21. Visas izmaksas, kas saistītas ar Partnerības pieteikuma sagatavošanu un iesniegšanu, sedz Partnerības pieteikuma iesniedzējs no saviem līdzekļiem, un tās nav attiecināmas finansēšanai no Partnerības pieteikuma līdzekļiem.

22. Partnerības pieteikuma iesniedzējs atbild par sniegto ziņu patiesumu. Finansējuma saņēmējs ir tiesīgs pieprasīt papildu informāciju par Partnerības īstenošanu no pieteicēja, piemēram, ja tā nepieciešama publicitātes vajadzībām, statistikas analīzei u.c., kā arī veikt citas pārbaudes pēc nepieciešamības, tai skaitā veikt aktivitāšu klātienes pārbaudes vizītes.

23. Šī Nolikuma 8. punktā minētie Partnerības iesniedzēji viena konkursa ietvaros var iesniegt vairākus Partnerības pieteikumus ar nosacījumu, ka katrā projektā paredzētas atšķirīgas mērķa grupas, iesaistīti atšķirīgi Partnerības  dalībnieki (izglītības iestādes), un plānotas atšķirīgas aktivitātes. 

III Partnerības pieteikuma vērtēšana
24. Finansējuma saņēmējs izvērtē iesniegtos Partnerības pieteikumus (Nolikuma 1. pielikums) atbilstoši šī Nolikuma 2. pielikumā minētajiem Partnerības pieteikuma vērtēšanas kritērijiem līdz 2026. gada 30. oktobrim.

25. Finansējuma saņēmējs pieņem lēmumu par Partnerības pieteikuma apstiprināšanu, apstiprināšanu ar nosacījumu vai pieteikuma noraidīšanu pašvaldības administratīvajā teritorijā reģistrētajām izglītības iestādēm noteiktās kvotas ietvaros.

26. Partnerības pieteikums tiek vērtēts šādos posmos:
26.1. saskaņā ar atbilstības kritērijiem (Nolikuma 2. pielikuma 1. punkts);
26.2. saskaņā ar kvalitātes kritērijiem (Nolikuma 2. pielikuma 2. punkts). 

27. Ja Partnerības pieteikuma iesniedzēji neatbilst šī Nolikuma 2. pielikuma 1.1.1. apakšpunktā noteiktajam atbilstības kritērijam vai Partnerības pieteikums neatbilst šī Nolikuma 2. pielikuma 1.2.1., 1.2.2., 1.2.3. un 1.2.4. apakšpunktos noteiktajiem atbilstības kritērijiem, to noraida.

28. Ja Partnerības pieteikums neatbilst 2. pielikuma 1.2.5., 1.2.6., 1.2.7. un 1.2.8. apakšpunktos noteiktajiem kritērijiem, to virza tālākai izvērtēšanai atbilstoši kvalitātes kritērijiem, taču Partnerības pieteikuma apstiprināšanas gadījumā, lēmumā par pieteikuma apstiprināšanu iekļauj nosacījumus pieteikuma precizēšanai, kuru izpilde ir priekšnosacījums pieteikuma apstiprināšanai.

29. Veiktie precizējumi nedrīkst grozīt Partnerības pieteikuma saturu pēc būtības un tiem ir tikai precizējošs raksturs.

30. Ja Partnerības pieteikuma vērtēšanas procesā kopvērtējumā iegūti mazāk par 20 punktiem vai kādā no kvalitātes kritērijiem ir saņemts vērtējums, kas ir zemāks par 3 (trīs) punktiem, Partnerības pieteikums tiek noraidīts.

31. Pēc Partnerības pieteikumu izvērtēšanas, atbilstoši šī Nolikuma 32. punktam, tiek sagatavots vērtēto Partnerības pieteikumu saraksts, kurā tos sakārto prioritārā secībā atbilstoši vērtēšanas procesā iegūtajam vērtējumam.

32. Ja divi vai vairāki Partnerības  pieteikumi ir saņēmuši vienādu punktu skaitu, tos vērtēto pieteikumu sarakstā sarindo šādā prioritārā secībā:
32.1. Partnerības pieteikums ar augstāko vērtējumu šī Nolikuma 2. pielikuma 2.1. apakšpunktā minētajā kritērijā;
32.2. Partnerības pieteikums ar augstāko vērtējumu šī Nolikuma 2. pielikuma 2.4. apakšpunktā minētajā kritērijā;
32.3. Partnerības pieteikums ar augstāko vērtējumu šī Nolikuma 2. pielikuma 2.7. apakšpunktā minētajā kritērijā.

IV Lēmuma pieņemšana
33. Pēc visu precizējumu saņemšanas, ja tādi tika pieprasīti, ar lēmumu par Partnerības  pieteikumu apstiprināšanu vai noraidīšanu tiek noslēgts pieteikumu konkurss. Finansējumu piešķir to Partnerību īstenošanai, kuri ieguvuši augstāko punktu skaitu, ievērojot  konkursam paredzēto finansējuma apmēru. Partnerības projektu pieteikumu vērtēšanas komisija informē Sadarbības partnerus par pieņemto lēmumu, nosūtot lēmumu un attiecīgā Partnerības pieteikuma vērtēšanas rezultātus.

34. Lēmumā par Partnerības pieteikuma apstiprināšanu ar nosacījumiem var iekļaut šādus nosacījumus:
34.1. precizēt Partnerības pieteikumu, lai tas atbilst šī Nolikuma 2. pielikuma 1.2.5., 1.2.6., 1.2.7. un 1.2.8. apakšpunktos minētajām prasībām;
34.2. novērst pretrunas Partnerības  pieteikuma norādītajā informācijā;
34.3. precizēt izmaksu tāmi (labot aritmētiskās kļūdas, detalizēt iekļautās pozīcijas). Precizējot Partnerības pieteikumu, attiecināmo izmaksu kopsumma nevar tikt mainīta.

35. [bookmark: p24][bookmark: p-493043]Ja Partnerības pieteikums ir apstiprināts ar nosacījumu, Partnerības pieteikuma iesniedzējs nodrošina lēmumā noteikto nosacījumu izpildi 10 darba dienu laikā pēc to saņemšanas. Finansējuma saņēmējs 5 darba dienu laikā pēc atbilstoši lēmumā minētajiem nosacījumiem precizēta Partnerības pieteikuma saņemšanas izskata to un, ja lēmumā noteiktie nosacījumi ir izpildīti noteiktajā termiņā, sagatavo atzinumu par nosacījumu izpildi. Ja lēmumā noteiktie nosacījumi nav izpildīti vai nav izpildīti noteiktajā termiņā, tiek pieņemts lēmums par Partnerības pieteikuma noraidīšanu. 

36. [bookmark: p26][bookmark: p-612635]Paziņojumu par Partnerības konkursa rezultātiem publicē Pašvaldības un Projekta tīmekļu vietnēs.

37. Konkursa rezultāti apstrīdami Administratīvā procesa likumā noteiktajā kārtībā.

V Partnerības  īstenošana
38. [bookmark: p29][bookmark: p-612638]Partnerības pieteikuma iesniedzējs var atsaukt iesniegto pieteikumu pirms pieteikumā paredzētā īstenošanas sākuma datuma, informējot par to Finansējuma saņēmēju.

39. [bookmark: p30][bookmark: p-612639][bookmark: p31][bookmark: p-493052]Ja Partnerības pieteikuma iesniedzējs atsakās uzsākt Partnerības īstenošanu, tad Finansējuma saņēmējs uzaicina īstenot Partnerības pieteikuma iesniedzēju, kas ir saņēmis nākamo augstāko punktu skaitu.

40. Partnerības pieteikuma iesniedzējs  vienojas ar Finansējuma saņēmēju par grozījumiem Partnerības  īstenošanā gadījumos, ja izmaiņas ir saistītas ar plānotām aktivitātēm un/vai īstenošanas termiņu un neietekmē vērtēšanas kritērijus. Veiktie grozījumi nedrīkst mainīt Partnerības pieteikuma saturu pēc būtības vai mainīt kopējo plānoto budžetu, un tiem ir tikai precizējošs raksturs. Grozījumi tiek saskaņoti Interaktīvajā rīkā, iepriekš telefoniski vienojoties ar Finansējuma saņēmēju. Citos gadījumos Partnerības  īstenotājs apraksta izmaiņas noslēguma pārskatā.

41. Finansējuma saņēmējs nepieciešamības gadījumā var veikt pārbaudi pie sadarbības partnera vai pieprasīt iesniegt citus ar īstenoto darbību saistītos pamatojošos dokumentus, kas pamato sasniegtā rezultāta nodevumā  sniegto informāciju, ja ir radušās aizdomas par negodīgu rīcību sasniegtā rezultāta nodevuma sagatavošanas procesā vai, ja nepieciešams gūt pārliecību par dubultā finansējuma riska un interešu konflikta neesamību.

42. Partnerības  pieteikuma iesniedzējs veic visus nepieciešamos piesardzības pasākumus, lai izvairītos no interešu konflikta, un nekavējoties informē Finansējuma saņēmēju par ikvienu gadījumu, kad tiek identificēts, ir iespējams vai potenciāli varētu rasties interešu konflikts.

43. Visos ar Partnerību saistītajos paziņojumos, informācijas materiālos un reklāmās, publiskajās runās un pasākumos, plašsaziņas līdzekļos, pilsētvidē, kā arī visu veidu iespieddarbos tiek nodrošinātas Projekta vizuālās identitātes un Eiropas Sociālā fonda Plus publicitātes prasības. 

44. Partnerības pieteikuma iesniedzējs pēc Finansējuma saņēmēja, CFLA, Revīzijas iestādes, kā arī citu fondu administrēšanā un uzraudzībā iesaistīto iestāžu pieprasījuma nekavējoties rakstveidā vai mutiski sniedz informāciju par Partnerības īstenošanas gaitu.

45. Partnerības pieteikuma iesniedzējs līdz katra mēneša 25. datumam Finansējuma saņēmēja Interaktīvajā rīkā iesniedz nākamā mēneša plānoto aktivitāšu sarakstu, norādot laiku un vietu. Gadījumā, ja rodas kādas izmaiņas norises vietā vai laikā, Partnerības pieteikuma iesniedzējs informē Finansējuma saņēmēju nekavējoties, veicot izmaiņas Interaktīvajā rīkā un telefoniski sazinoties ar Finansējuma saņēmēja atbildīgo personu. Ja šāda informācija netiek saņemta, var tikt uzskatīts, ka aktivitāte nav notikusi.

46. Pēc Partnerības īstenošanas pabeigšanas 30 dienu laikā Partnerības pieteikuma iesniedzējs Interaktīvajā rīkā Finansējuma saņēmējam iesniedz noslēguma pārskatu ar pielikumiem, t.sk. īstenoto aktivitāšu dalībnieku sarakstus ar dalībnieku kontaktinformāciju un parakstiem (Nolikuma 3. pielikums). 

47. Partnerības īstenošanā ir jābūt nodrošinātai faktiskai mērķa grupu iesaistei vismaz 75% apmērā no Partnerības pieteikumā plānotā.
48. Lēmumu par Partnerības mērķa sasniegšanu un noslēguma pārskata apstiprināšanu vai avansa atmaksu pieņem Finansējuma saņēmējs. 

49. Finansējuma saņēmējs pēc Partnerības pieteikuma apstiprināšanas Sadarbības partnerim veic šādus maksājumus:
49.1. avansa maksājumu 80% apmērā no Partnerības pieteikumā plānotās summas 30 dienu laikā no Partnerības  pieteikuma apstiprināšanas dienas;
49.2. atlikušo maksājuma daļu (20% no Partnerības pieteikuma summas) Finansējuma saņēmējs izmaksā 30 dienu laikā pēc tam, kad Finansējuma saņēmējs Interaktīvajā rīkā ir apstiprinājis noslēguma pārskatu ar pielikumiem un partnerības rezultāta sasniegšanu.

50. Sadarbības partnerim ir pienākums 30 dienu laikā atmaksāt Finansējuma saņēmējam saņemto avansu, ja noteiktajā termiņā netiek izpildīti Nolikuma 48. punktā minētie nosacījumi,  lēmums par noslēguma pārskata apstiprināšanu nav pozitīvs vai Sadarbības partneris nolemj neīstenot Partnerību.

51. Partnerības pieteikuma iesniedzējs saistītos dokumentus uzglabā saskaņā ar normatīvo aktu prasībām par attiecīgo dokumentu uzglabāšanas laiku, kā arī nodrošina Latvijas Republikas institūcijām pieeju minētajiem dokumentiem.


Pielikumi:
1. Izglītības iestāžu Partnerības pieteikums.
2. Izglītības iestāžu Partnerības pieteikumu vērtēšanas kritēriji.
3. Izglītības iestāžu Partnerības noslēguma pārskats ar pielikumiem:
1. Izglītības iestāžu Partnerības unikālo izglītojamo dalībnieku saraksts un aktivitāšu  parakstu lapa.
2. Izglītības iestāžu Partnerības unikālo izglītojamo vecāku un izglītības iestāžu pārstāvju dalībnieku saraksts un aktivitāšu parakstu lapa.

